Davlat Bobonov “Katta dubulg‘a” musobaqasi kumush medali sohibi bo‘ldi

Davlat Bobonov dzyudo bo‘yicha “Katta dubulg‘a” musobaqasi kumush medali sohibi bo‘ldi. Bu haqda O‘zbekiston dzyudo federatsiyasi matbuot xizmati xabar berdi.
Ulan-Bator shahrida dzyudo bo‘yicha “Katta Dubulg‘a” turkumiga kiruvchi turnirning uchinchi kungi bellashuvlarida -90 kilogramm vazn toifasida Davlat Bobonov ishtirokidagi final uchrashuvi yakunlandi.
Bobonov oltin medal uchun kechgan bellashuvda rossiyalik Mixail Igolnikovga qarshi tatamiga chiqdi.
Bobonov IJF bayrogi ostida kurashgan raqibiga imkoniyatni boy berib, Ulan-Bator “Katta Dubulg‘a” turniri kumush medali hamda 700 reyting ochkosini qo‘lga kiritdi.
Avvalroq O‘zbekistonlik 2 dzyudochi “Katta dubulg‘a” turnirida bronza medalini olgani haqida xabar berilgan.